נמ"ר הנדסי

הנמ"ר ההנדסי (מכונה לפעמים "נמ"ר הנדסה" או "נמר"ה") הוא גרסה משופרת של נגמ"ש המרכבה המשמשת כרכב קרבי משוריין הנדסי ונגמ"ש פלסים כבד. הנמ"ר ההנדסי פותח ומיוצר בישראל. הוא נכנס לשירות בחיל ההנדסה הקרבית של צה"ל בסוף 2016 ועתיד להחליף בהדרגה את הפומ"ה. הנמ"ר ההנדסי מבוסס על הנמ"ר חי"ר הרגיל אך כולל מספר שיפורים והתאמות לתפקידו כרכב הנדסה קרבית. מאחר שהנמ"ר ההנדסי מיועד לפעול בחזית בצמוד לטנקי המרכבה של חיל השריון הוא כולל מיגון משופר ומערכת הגנה אקטיבית "מעיל רוח". כמו הנמ"ר, הנמ"ר ההנדסי כולל עמדת "קטלנית" חמושה הנשלטת מתוך הכלי (שחמושה בדרך כלל במקלע כבד מדגם M2 בראונינג בקליבר 0.5 אינץ') ומערכת ניהול קרב דיגיטלית (מענ"ק) המשתלבת במערכת התקשוב, השליטה והבקרה צי"ד של זרוע היבשה. הנמ"ר ההנדסי מדוגם באמצעים הנדסיים שונים ומגוונים שניתן להתקין לפי הצורך, בהם מגובים וכפות דחפור שונים, אמצעי גישור, מערכות נגררות לפריצת שדות מוקשים כמו צפע שריון, רקטות ריצוף או "חטפן", שבשים וגלאים אלקטרומגנטיים נגד מטעני חבלה, וכן מערכות הנדסיות מסווגות. על גג הכלי נמצא ציוד הנדסי נוסף לשימוש הפלסים. בנוסף לשיפורים אלה בנמ"ר ההנדסי יש יותר מקום - הוא יכול לשאת 10 לוחמים-פלסים והכניסה לכלי נעשית מדלת כניסה אחורית (בדומה לנגמ"שים כמו האכזרית, ה-M113 והנמ"ר ובניגוד לפומ"ה והנגמ"שים שמבוססים על טנק הצנטוריון). הנמ"ר ההנדסי בנוי ב-3 תצורות בסיסיות: נמ"ר הנדסי של מפקד פלוגה עם כף דחפור, נמ"ר הנדסי של מפקד מחלקה עם אמצעי פריצה וסער (כגון מגוב נוכרי), נמ"ר הנדסי של סמל מחלקה עם אמצעי גישור. פיתוח הנמ"ר ההנדסי החל ב-2011, וכבר בסוף שנה זו אב-טיפוס נכנס לשירות ניסיוני בגדוד 605 של חיל ההנדסה הקרבית. עם זאת, פיתוח הדגם המבצעי של הנמ"ר ההנדסי הסתיים רק ב-2016. הנמ"ר ההנדסי נכנס לשירות חיל ההנדסה הקרבית בסוף 2016, אז נקלט בגדוד 603 ("להב"). ב-2021 הוסב גדוד 601 ("אסף") לשימוש בנמ"ר ההנדסי. הנמ"ר ההנדסי השתתף בתמרון הקרקעי ברצועת עזה במלחמת חרבות ברזל. ב-15 ביוני 2024 במהלך פעילות בתל א-סולטאן ברפיח, נמ"ר הנדסי של גדוד 601 של חיל ההנדסה הקרבית נפגע ממטען גחון או טיל נ"ט ששיגר חמאס וכתוצאה מהפגיעה נהרגו שמונה לוחמים. נמ"ר הנדסי בתצוגת יום העצמאות ה-68 ביד לשריון ירכתי הנמ"ר ההנדסי חזית הנמ"ר ההנדסי הנמ"ר ההנדסי פרופיל הנמ"ר ההנדסי נמ"ר הנדסי בתצוגה נמ"ר הנדסי בתצוגה נמ"ר הנדסי עם מעיל רוח מבצעי נמ"ר הנדסי בתערוכת "צה"ל שלנו", 2018 נמ"ר הנדסי עם קטלנית ורקטות ריצוף. מימין: דחפור D9 משוריין. נמ"ר הנדסי בתרגיל של גדוד 601, חורף 2023 לוחמים, דחפור D9 משוריין ונמ"ר הנדסי של גדוד אסף בתרג"ד 2023 נמ"ר הנדסי עם רקטות ריצוף, תרג"ד 2023 רכבי נמ"ר הנדסי של הגדוד, תרג"ד 2023 נמ"ר הנדסי במלחמת חרבות ברזל נגמ"ש מרכבה נגמ"שים כבדים בצה"ל פומ"ה חיל ההנדסה הקרבית, צה"ל מדיה וקבצים בנושא נמ"ר הנדסי בוויקישיתוף שי לוי, ‏ממוגן וקטלני יותר: הכלי החדש של חיל ההנדסה, באתר ‏מאקו‏, 19 בינואר 2016 הנמ"ר ההנדסי - מידע ותמונות, פורום צבא וביטחון בפרש אור הלר, תיעוד: חיילי ההנדסה הקרבית ערכו ניסוי מבצעי של הנגמ"ש החדש - 'נמר הנדסה', באתר nana10‏, 13 באפריל 2016 יוחאי עופר, צפו: נגמ"ש הנמר חוצה לראשונה תעלת נ"ט, באתר nrg‏, 2 ביוני 2016 מערכת ישראל היום, צפו: נמר ההנדסה החדש בפעולה, באתר ישראל היום, 2 ביוני 2016 אמיר בוחבוט‏, הנמ"ר שמפחיד את נסראללה: הכלי שישנה את פני המערכה הבאה, באתר וואלה, 2 במרץ 2017 (כולל וידאו שבו ניתן לראות גם נמ"ר הנדסי בפעולה) nrg חדשות, צפו: נמ"ר חדש במדבר, עם כף דחפור ומעיל רוח, באתר nrg‏, 4 ביוני 2017 לאלף נמר"ה: הנגמ"ש החדש של גדוד ההנדסה מעלה את הרף, באתר צה"ל, 3 באוגוסט 2017 שמעון כהן, לאתר, להתקרב ולנטרל, באתר ערוץ 7, 9 בינואר 2018 הכלי שיטרוף את קלפי האויב: הצצה לאימון הנמר"ה - שובר השוויון של לוחמי ההנדסה הקרבית, באתר צה"ל, 27 במאי 2018 יעיל אך מסוכן: הכירו את הנמ"ר - המשוריין שבו נהרגו שמונת לוחמי ההנדסה, באתר ישראל היום, 15 ביוני 2024 אור רביד, ‏החליף את הפומ"ה המיתולוגית: זה הכלי מהתקרית הקשה ברפיח, באתר ‏מאקו‏, 15 ביוני 2024 שי לוי, ‏ממוגן וקטלני יותר: הכלי החדש של חיל ההנדסה, באתר ‏מאקו‏, 19 בינואר 2016. ניר דבורי, ‏"הממוגן בעולם": צפו בנמר ההנדסה בפעולה, באתר ‏מאקו‏, 2 ביוני 2016. יואב זיתון, מתן צורי, עינב חלבי, אסון ברפיח: 8 לוחמים נהרגו מפיצוץ נגמ"ש הנדסי, באתר ynet, 15 ביוני 2024, ניר דבורי, ‏הותר לפרסום: 8 לוחמי צה"ל נהרגו בתקרית קשה ברפיח, באתר ‏מאקו‏, 15 ביוני 2024.